CELEX: 32006R0400
Language: hu
Date: 2006-03-08 00:00:00
Title: A Bizottság 400/2006/EK rendelete ( 2006. március 8. ) egyes áruk Kombinált Nómenklatúra szerinti besorolásáról

9.3.2006   
            
            
               HU
            
            
               Az Európai Unió Hivatalos Lapja
            
            
               L 70/9
            
         
      A BIZOTTSÁG 400/2006/EK RENDELETE
   
   (2006. március 8.)
   egyes áruk Kombinált Nómenklatúra szerinti besorolásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelethez csatolt Kombinált Nómenklatúra egységes alkalmazása érdekében szükséges az e rendelet mellékletében említett áruk besorolásáról szóló intézkedések elfogadása.
            
         
               (2)
            
            
               A 2658/87/EGK rendelet meghatározta a Kombinált Nómenklatúra értelmezéséről szóló általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet valamely más közösségi rendelkezéssel hoznak létre az árukereskedelemhez kapcsolódó tarifális és más intézkedések alkalmazása céljából.
            
         
               (3)
            
            
               Az említett általános szabályok értelmében az e rendelet mellékletében található táblázat 1. oszlopában leírt árukat, a 3. oszlopban feltüntetett indokok alapján, a táblázat 2. oszlopában feltüntetett KN-kódok alá kell besorolni.
            
         
               (4)
            
            
               Szükséges rendelkezni arról, hogy a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikkének (6) bekezdése értelmében a tagállamok vámhatóságai által kibocsátott, és az ezzel a rendelettel nem összhangban lévő, az áruk Kombinált Nómenklatúrába történő besorolására vonatkozó kötelező érvényű tarifális felvilágosítást a jogosult három hónapos időszakon belül továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában feltüntetett KN-kódok alá kell besorolni.
   2. cikk
   A 2913/92/EGK rendelet 12. cikkének (6) bekezdése értelmében a tagállamok vámhatóságai által kibocsátott, az ezzel a rendelettel nem összhangban lévő, kötelező érvényű tarifális felvilágosítás három hónapos időszakon belül továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. március 8-án.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 256., 1987.9.7., 1. o. A legutóbb a 267/2006/EK rendelettel (HL L 47., 2006.2.17., 1. o.) módosított rendelet.
   
      (2)  HL L 302., 1992.10.19., 1. o. A legutóbb a 648/2005/EK európai parlamenti és tanácsi rendelettel (HL L 117., 2005.5.4., 13. o.) módosított rendelet.
   
      MELLÉKLET
      
                  Árumegnevezés
               
               
                  Besorolás (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Kiskereskedelmi forgalom számára kiszerelt készlet, amely a következőkből áll:
                              
                                          —
                                       
                                       
                                          egy hordozható, elemmel működő, digitális hangrögzítő és -lejátszó készülék, amely egy házon belül a következő alkatrészeket tartalmazza: elektronikus jelzőrendszer digitális/analóg konverterrel, flash memória, vezérlőgombok, elemkamra, USB csatlakozódugasz, valamint dugós csatlakozó a fejhallgató számára,
                                       
                                    
                                          —
                                       
                                       
                                          egy elemmel működő rádióműsor-vevő készülék, csatlakozókábellel ellátott fülhallgatóval,
                                       
                                    
                                          —
                                       
                                       
                                          USB kábel,
                                       
                                    
                                          —
                                       
                                       
                                          egy CD-ROM és
                                       
                                    
                                          —
                                       
                                       
                                          kézikönyv.
                                       
                                    A digitális hangrögzítő és -lejátszó készülék MP3 formátumban rögzíti a hangot, és USB csatlakozóegység (port) segítségével csatlakoztatható egy automatikus adatfeldolgozó géphez MP3 vagy más formátumú adatok le- és feltöltéséhez. Hang rögzítésére is képes.
                              A tárolókapacitás 128 MB.
                              A rádióműsor-vevő készülék önállóan is képes működni.
                           
                        
               
                  8520 90 00
               
               
                  A besorolást a Kombinált Nómenklatúra értelmezésére szolgáló 1., 3. b) és 6. általános szabály, valamint a 8520 és a 8520 90 00 KN-kódok szövege határozza meg.
                  Az egész készlet lényeges jellemzőjét a digitális hangrögzítő és -lejátszó készülék adja.
               
            
                  
                              2.
                           
                           
                              Hordozható, elemmel működő készülék rádióműsorok vételére, hangrögzítő vagy -lejátszó készülékkel egy házban összeállítva. A következő alkatrészeket tartalmazza:
                              
                                          —
                                       
                                       
                                          flash memória,
                                       
                                    
                                          —
                                       
                                       
                                          egy mikroprocesszor integrált áramkörök formájában („csipek”),
                                       
                                    
                                          —
                                       
                                       
                                          egy elektronikus rendszer, amely egy hangfrekvencia-erősítőt tartalmaz,
                                       
                                    
                                          —
                                       
                                       
                                          egy LCD-kijelző,
                                       
                                    
                                          —
                                       
                                       
                                          rádió-hangolóegység (tuner) és
                                       
                                    
                                          —
                                       
                                       
                                          vezérlőgombok.
                                       
                                    A mikroprocesszor MP3 formátum használatára programozott.
                              A készülék sztereo-, fej-és fülhallgató-csatlakozókkal, valamint távirányító-csatlakozóval rendelkezik.
                              Az USB csatlakozóegység (port) segítségével csatlakoztatható egy automatikus adatfeldolgozó géphez MP3 vagy más formátumú adatok le-és feltöltéséhez. Hang rögzítésére is képes.
                              A tárolókapacitás 128 MB.
                           
                        
               
                  8527 13 99
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, valamint a 8527, 8527 13 és a 8527 13 99 KN-kódok szövege határozza meg.
                  A besorolás a 8527 vtsz. szövegén alapul; rádióműsor-vevő készülék, hangfelvevő vagy -lejátszó készülékkel közös házban is.
               
            
                  
                              3.
                           
                           
                              Motorizált golfkocsi, alumínium csővázzal, kerékkel, álló kocsiban használandó üléssel, valamint egy kormánnyal. A kocsit egy személy gyalogosan irányítja.
                              A golfkocsit működtető vezérlőberendezés a kormányon található.
                              A kocsi maximális sebessége 6,5 km/óra, és 24 voltos elemmel működő motorral felszerelt.
                              A golfkocsit egy táskányi golfütő szállítására tervezték.
                              (Lásd a (1) képet).
                           
                        
               
                  8704 90 00
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, valamint a 8704 és a 8704 90 00 KN-kódok szövege határozza meg.
                  A golfkocsi 8703 vámtarifaszám alá történő besorolása kizárt, mivel személyszállításra nem alkalmas.
                  Továbbá a golfkocsi nem tartozik a 8709 vámtarifaszám alá, mert nem olyan típusú jármű, amelyet gyárban, áruházban, kikötő területén vagy repülőtéren áru rövid távolságra történő szállítására használnak.
                  Egyetlen alkalmazási területe: golfpályákon golftáskák szállítására szolgáló jármű.
               
            
                  
                              4.
                           
                           
                              Többfunkciós készülék, amely az alábbi funkciókat képes ellátni:
                              
                                          —
                                       
                                       
                                          szkennelés,
                                       
                                    
                                          —
                                       
                                       
                                          lézernyomtatás,
                                       
                                    
                                          —
                                       
                                       
                                          lézermásolás (indirekt eljárás).
                                       
                                    A készülék, amely számos papíradagoló tálcával rendelkezik, percenként 40 db A4-es papír sokszorosítására képes.
                              A készülék vagy függetlenül (mint egy másoló), vagy automatikus adatfeldolgozó géphez vagy egy hálózatba (mint egy nyomtató, egy szkenner és egy másoló) kapcsolva működik.
                           
                        
               
                  9009 12 00
               
               
                  A besorolást a Kombinált Nómenklatúra értelmezésére szolgáló 1., 3. c) és 6. általános szabály, a 84. árucsoporthoz tartozó Megjegyzések 5. E pontja, valamint a 9009 és 9009 12 00 KN-kódok szövege határozza meg.
                  A készülék számos funkcióval rendelkezik, melyek közül egyik sem tekinthető a termék lényeges jellemzőjét adónak.
               
            
         
      
         (1)  A fénykép csupán tájékoztató jellegű.